CELEX: C2004/106/68
Language: fi
Date: 2004-04-30 00:00:00
Title: Asia C-135/04: Euroopanyhteisöjen komission 12.3.2004 Espanjankuningaskuntaa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/39
            
         Euroopan yhteisöjen komission 12.3.2004 Espanjan kuningaskuntaa vastaan nostama kanne
   (Asia C-135/04)
   (2004/C 106/68)
   Euroopan yhteisöjen komissio on nostanut 12.3.2004 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehinä ovat oikeudellinen neuvonantaja Michel Van Beek ja oikeudellisen yksikön virkamies Gregorio Valero Jordana, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Espanjan kuningaskunta on jättänyt noudattamatta luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY (1) 7 artiklan 4 kohdan mukaisia velvoitteitaan, koska se on sallinut sepelkyyhkyn metsästyksen Guipúzcoassa aikana, jolloin kyseinen laji muuttaa
            
         
               —
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   ”Muuton aikana tapahtuva metsästys”, jota harrastetaan muuttolintujen muuttoreitillä, ja erityisesti sepelkyyhkyn metsästys sen palatessa pesimisalueelleen, merkitsee direktiivin 79/409/ETY 7 artiklan 4 kohdan noudattamatta jättämistä.
   Yhtäkään niistä perusteista, joihin Espanjan kuningaskunta on vedonnut oikeuttaakseen kyseisen metsästyksen Guipúzcoan maakunnassa, ei voida hyväksyä:
   
               —
            
            
               mainitun 7 artiklan 4 kohtaan kohdistuvan poikkeuksen hyväksyminen saman direktiivin 9 artiklan 1 kohdan c alakohdan perusteella, koska käsiteltävänä olevassa asiassa ei täyty se edellytys, ettei muuta tyydyttävää ratkaisua ole, mitä edellytetään mainitun poikkeusjärjestelmän asianmukaiseksi soveltamiseksi
            
         
               —
            
            
               historiallinen ja kulttuurinen traditio ja sosiaalinen paine, koska ne eivät ole syitä, joilla voidaan perustella 9 artiklassa säädetyt poikkeukset, sen takia, ettei niitä mainita kyseisessä säännöksessä
            
         
               —
            
            
               yhteisöjen tuomioistuimen asiassa 252/85, komissio vastaan Ranska, 27.4.1988 antama tuomio, koska kyseinen tuomio liittyy direktiivin 8 artiklan 1 kohdan mukaiseen, metsästysmenetelmiä koskevaan poikkeukseen.
            
         
      (1)  EYVL L 103, 25.4.1979, s. 1.